CELEX: 52014PC0220
Language: mt
Date: 2014-04-10 00:00:00
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 30 tal-Ftehim ŻEE, dwar dispożizzjonijiet speċifiċi dwar l-organizzazzjoni ta’ kooperazzjoni fil-qasam tal-istatistika

|
			
		
		
		52014PC0220
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 30 tal-Ftehim ŻEE, dwar dispożizzjonijiet speċifiċi dwar l-organizzazzjoni ta’ kooperazzjoni fil-qasam tal-istatistika /* COM/2014/0220 final - 2014/0123 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati
ċ-ċertezza legali u l-omoġeneità li huma meħtieġa
fis-Suq Intern, il-Kumitat Konġunt taż-ŻEE għandu jintegra
l-leġiżlazzjoni kollha rilevanti tal-Unjoni fil-Ftehim ŻEE
mill-aktar fis possibbli wara l-adozzjoni tiegħu.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz ta' Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 30
tal-Ftehim ŻEE sabiex jinkorpora r-Regolament (UE) Nru 1383/2013
tal-Parlament Ewropew u tal-Kunsill
tas-17 ta’ Diċembru 2013 li jemenda r-Regolament (UE)
Nru 99/2013 dwar il-programm statistiku Ewropew 2013-17
fil-Protokoll 30 tal-Ftehim ŻEE.
Ir-Regolament (UE) Nru 99/2013
tal-Parlament Ewropew u tal-Kunsill[1]
ġie inkluż fil-Protokoll 30 tal-Ftehim ŻEE permezz
tad-Deċiżjoni tal-Kumitat Konġunt taż-ŻEE
Nru 134/2013 tat-8 ta’ Lulju 2013[2]. Peress li r-Regolament
(UE) Nru 99/2013 stabbilixxa l-pakkett finanzjarju tal-programm statistiku
Ewropew għall-2013 biss, l-inklużjoni kienet limitata għas-sena
2013. 
Ir-Regolament (UE) Nru 1383/2013
tas-17 ta’ Diċembru 2013 jistabbilixxi pakkett finanzjarju
għall-perjodu 2014 sal-2017. L-Att huwa inkluż fl-Artikolu 5
tal-Protokoll 30 u jinkludi bidliet li jirriflettu l-perjodu estiż
2014 sal-2017. Barra minn hekk, l-abbozz tad-Deċiżjoni tal-Kumitat
Konġunt jemenda l-Artikolu 5(3) sabiex jiġi ċċarat li
l-Programm Statistiku taż-ŻEE huwa programm annwali. 
3.           L-ELEMENTI
ĠURIDIĊI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li, fuq
proposta mill-Kummissjoni, il-Kunsill jistabbilixxi l-pożizzjoni li
għandha tiġi adottata f'isem l-Unjoni dwar Deċiżjonijiet
bħal dawn. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2014/0123 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt
taż-ŻEE rigward emenda għall-Protokoll 30 tal-Ftehim ŻEE,
dwar dispożizzjonijiet speċifiċi dwar l-organizzazzjoni ta’
kooperazzjoni fil-qasam tal-istatistika
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 338(1)
, flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[3],
u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Ftehim dwar
iż-Żona Ekonomika Ewropea (“il-Ftehim ŻEE”) daħal
fis-seħħ fl-1 ta' Jannar 1994.
(2)       Skont l-Artikolu98
tal-Ftehim ŻEE, il-Kumitat Konġunt taż-ŻEE jista’
jiddeċiedi li jemenda, fost l-oħrajn, il-Protokoll 30 ta'
miegħu.
(3)       L-Anness XXI
għall-Ftehim ŻEE fih dispożizzjonijiet u arranġamenti
speċifiċi rigward l-istatistika,
(4)       Il-programm statistiku
taż-ŻEE 2014 sal-2017 għandu jkun ibbażat fuq ir-Regolament
(UE) Nru 99/2013 tal-Parlament Ewropew u tal-Kunsill[4] kif emendat
mir-Regolament (UE) Nru 1383/2013 tal-Parlament Ewropew u tal-Kunsill
tas-17 ta' Diċembru 2013 li jemenda r-Regolament (UE)
nru 99/2013 dwar il-programm statistiku Ewropew 2013-2017[5] u għandu jinkludi
dawk l-elementi tal-programm li huma meħtieġa għad-deskrizzjoni
u l-monitoraġġ tal-aspetti ekonomiċi, soċjali u ambjentali
rilevanti kollha taż-Żona Ekonomika Ewropea,
(5)       Il-programm statistiku
taż-ŻEE 2003 sal-2007 mhuwiex applikabbli aktar u konsegwentement
għandu jitħassar mill-Ftehim ŻEE.
(6)       Għalhekk,
il-Protokoll 30 ta' mal-Ftehim ŻEE għandu jiġi emendat
sabiex din il-kooperazzjoni estiża tkun tista’ tibda sseħħ
mill-1 ta’ Jannar 2014.
(7)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta' Deċiżjoni li jinsab mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda proposta għall-Protokoll 30 tal-Ftehim ŻEE
tkun ibbażata fuq l-abbozz ta’ Deċiżjoni tal-Kumitat
Konġunt taż-ŻEE mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ dakinhar tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 39, 9.2.2013, p. 12.
[2]               ĠU L 345, 19.12.2013, p. 2.
[3]               ĠU L 305, 30.11.1994, p. 6. 
[4]               ĠU L 39, 9.2.2013, p. 12.
[5]               ĠU L 354, 28.12.2013, p. 84.
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
ta' 
li temenda l-Protokoll 30 ta' mal-Ftehim ŻEE,
dwar dispożizzjonijiet speċifiċi dwar l-organizzazzjoni
tal-kooperazzjoni fil-qasam tal-istatistika
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b’mod
partikolari l-Artikolu 98 tiegħu,
Billi:
(1)              
Il-programm statistiku taż-ŻEE 2014
sal-2017 għandu jkun ibbażat fuq ir-Regolament (UE) Nru 99/2013
tal-Parlament Ewropew u tal-Kunsill[1]
kif emendat mir-Regolament (UE) Nru 1383/2013 tal-Parlament Ewropew u
tal-Kunsill tas-17 ta' Diċembru 2013 li jemenda
r-Regolament (UE) Nru 99/2013 dwar il-programm statistiku Ewropew 2013-17[2] u għandu jinkludi
dawk l-elementi tal-programm lil huma meħtieġa għad-deskrizzjoni
u l-monitoraġġ tal-aspetti ekonomiċi, soċjali u ambjentali
rilevanti kollha taż-Żona Ekonomika Ewropea,
(2)              
Il-programm statistiku taż-ŻEE 2003
sal-2007 mhuwiex aktar applikabbli u konsegwentement għandu jitħassar
mill-Ftehim ŻEE.
(3)              
Għalhekk, il-Protokoll 30 ta' mal-Ftehim
ŻEE għandu jiġi emendat sabiex din il-kooperazzjoni estiża
tkun tista’ tibda sseħħ mill-1 ta’ Jannar 2014
ADOTTA DIN ID-DEĊIŻJONI:
Artikolu 1
Il-Protokoll 30 ta’
mal-Ftehim ŻEE jiġi emendat kif ġej:
1.           Il-kelma “2013” fit-titolu tal-Artikolu 5
hija sostitwita bil-kliem “2013 sal-2017”.
2.           Dan li ġej huwa miżjud
f’Artikolu 5 (1):
“, kif emendant minn:
-        32013 R 1383: ir-Regolament (UE)
Nru 1383/2013 tal-Parlament Ewropew u tal-Kunsill
tas-17 ta’ Diċembru 2013 (ĠU L 354,
28.12.2013. p. 84).”
3.           Il-kliem
“31 ta’ Diċembru 2013” fl-Artikolu 5(2) huma
sostitwiti bil-kliem “31 ta’ Diċembru 2017”.
4.           It-test tal-Artikolu 5(3) huwa
sostitwit b'dan li ġej:
“Programm Statistiku Annwali taż-ŻEE
speċifiku għal mill-2013 sal-2017 jiġi żviluppat b’mod
konġunt mill-Uffiċju tal-Istatistika tal-EFTA u l-Eurostat.
Il-Programm Statistiku annwali taż-ŻEE jissejjes fuq subsett
tal-programm ta' ħidma annwali mħejji mill-Kummissjoni f'konformità
mar-Regolament (UE) Nru 99/2013, u jitfassal b'mod parallel miegħu.
Il-Programm Statistiku Annwali taż-ŻEE jiġi approvat
mill-Partijiet Kontraenti skont il-proċeduri interni tagħhom stess.
5.           It-test tal-Artikolu 5(4) huwa
sostitwit b'dan li ġej:
“L-Istati tal-EFTA jikkontribwixxu finanzjarjament
b'konformità mal-Artikolu 82(1)(a) tal-Ftehim u tar-Regolamenti
Finanzjarji ta' miegħu ammont li jirrappreżenta 75 fil-mija
tal-ammont muri fl-intestaturi baġitarji 29 02 05 (Programm
Statistiku Ewropew 2013-17) u 29 01 04 05 (Politika ta’
informazzjoni statistika – Nefqa fuq il-ġestjoni amministrattiva)
imdaħħal fil-baġit tal-Unjoni Ewropea għall-2013 u ammont
li jirrappreżenta 75 fil-mija tal-ammont muri fl-intestaturi
baġitarji 29 02 01 (Programm Statistiku Ewropew 2013-17) u
29 01 04 01 (Politika ta’ informazzjoni statistika – Nefqa fuq
il-ġestjoni amministrattiva) imdaħħal fil-baġit tal-Unjoni
Ewropea għall-2014 sal-2017.”
6.           It-test tal-Artikolu 2 huwa
mħassar;
Artikolu 2
Din id-Deċiżjoni tidħol
fis-seħħ l-għada li ssir l-aħħar notifika skont
l-Artikolu 103(1) tal-Ftehim ŻEE*.
[3] japplika mill-1 ta’ Jannar 2014.
Artikolu 3
Din id-Deċiżjoni tiġi
ppubblikata fis-Sezzjoni taż-ŻEE u fis-Suppliment taż-ŻEE
tal-Ġurnal Uffiċjali tal-Unjoni Ewropea.
Magħmul fi Brussell,
                                                                       Għall-Kumitat
Konġunt taż-ŻEE
                                                                       Il-President
                                                                       
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       
[1]               ĠU L 39, 9.2.2013, p. 12.
[2]               ĠU L 354, 28.12.2013, p. 84.
[3]               *               [L-ebda
rekwiżiti kostituzzjonali mhuma indikati.] [Rekwiżiti
kostituzzjonali indikati.]